google/wiki40b huggingface dataset:
Eaten Alive (album)

Eaten Alive er Diana Ross sitt femte studioalbum for plateselskapet RCA og ble utgitt i august 1985. Ross produserte platen sammen med Barry Gibb fra Bee Gees. Michael Jackson var medprodusent av tittelsporet og han korer på låta.

Mottakelse

Til tross for den enorme mediaomtalen av albumet, klatret det ikke lengre enn til 45.-plass på albumslista i USA. Tittelsporet med Michael Jackson som korist stoppet på 77.-plass, og albumets neste singel «Chain Reaction» nådde først 95.-plass, men ble senere utgitt på nytt etter at Ross framførte låta under American Music Awards og nådde da 66.-plass.
Låta nådde 1.-plass i England og Australia, og fikk Ross til å fokusere på det europeiske publikummet. Albumet blir sett på som en av Ross første flopper, og kritikerne var nå overbeviste om at Ross var ferdig som artist.
Nettball under Stillehavslekene 2003

Nettball under Stillehavslekene  2003. Netball var en av flere sporter som var med i de tolvte stillehavslekene som ble arrangert i Suva på Fiji i perioden 28. juni til 12. juli 2003. Det var niende gangen som nettball var med på programmet under stillehavslekene. Det var kun en turnering for kvinner, åtte lag deltok.
Smiles – The Very Best of Venke Knutson

Smiles – The Very Best of Venke Knutson er en samleplate med Venke Knutson, utgitt i 2010. Albumet inneholder også Melodi Grand Prix 2010-bidraget «Jealous Cause I Love You».
Rettighetsalliansen

Historie

Rettighetsalliansen ble stiftet av en gruppe organisasjoner som vil redusere ulovlig distribusjon av opphavsbeskyttede materialer.
I dag består rettighetsalliansen av til sammen 15 foreninger. Norske Filmregissører, Norsk audiovisuell oversetterforening, Norsk Filmforbund, Norsk Skuespillerforbund, Norsk Videogramforening, Norsk faglitterær forfatter- og oversetterforening, Den norske Forleggerforening, Norsk Komponistforening, Grafill, NOPA.

Popcorn Time

Rettighetsalliansen overvåker og lagrer IP-adresser knyttet til bruk av ulovlige streaming- og nedlastingtjenester, herunder Popcorn Time. I flere land gir myndighetene allerede bøter til brukerne av slike tjenester. Streamingstjenestenes lovlighet har vært gjenstand for stor diskusjon, og sentralt i debatten står spørsmålet om tjenestens ansvar for brukeres lovbrudd. Rettighetsalliansen mener at det er riktigere å fokusere på de som tilgjengeliggjør åndsverkene enn å gå etter de som laster ned.
Rettighetsalliansen arbeider for en lovendring som gjør at nettleverandørene må blokkere sider som Popcorn Time, og påstår selv at illegal distribusjon påfører produsenter tap på rundt 500 millioner kroner per år.
Cladonychiidae

Utseende

Ganske små (kroppslengde 2-4 mm) vevkjerringer, vanligvis med forholdsvis korte bein. De artene som lever i dagslys er rødbrune til mørkbrune, mens hulelevende arter er blekgule uten øyne. Pedipalpene er kraftige og piggete.

Levevis

Noen av artene lever i huler.

Utbredelse

Slekten Holoscotolemon er utbredt i Palearktis, de øvrige slektene er bare kjent fra USA.
FK Inter Bratislava

Interspillere med flest landskamper

Szilárd Németh - 59 kamper, 22 mål  Slovakia
Ladislav Jurkemik - 57 kamper, 3 mål Tsjekkoslovakia
Jozef Barmoš - 52 kamper, 0 mål Tsjekkoslovakia
Marek Čech - 51 kamper, 5 mål  Slovakia
Peter Dzúrik - 45 kamper, 2 mål  Slovakia
Adolf Scherer - 36 kamper, 22 mål Tsjekkoslovakia
Roman Kratochvíl - 35 kamper, 0 mål  Slovakia
Vratislav Greško - 34 kamper, 2 mål  Slovakia
Vladimír Weiss (1964) - 19 kamper, 1 mål Tsjekkoslovakia, 12 kamper, 1 mål  Slovakia
Attila Pinte - 31 kamper, 1 mål  Slovakia
Titus Buberník - 23 kamper, 5 mål Tsjekkoslovakia
Juraj Szikora - 21 kamper, 2 mål Tsjekkoslovakia
Derbidia

Utseende

En middelsstor, lang og tynn, rødbrun og svart trebukk. Antennene er tynne og noe lengre enn kroppen. Hodet er stort, litt bredere enn pronotum, som har rundede sider og smalt hvit ytterkant. Dekkvingene er temmelig smale og litt innsnevret i midten. De har et skinnende hvitt skråbånd litt bak midten, delen bak dette båndet er mørkere. Det er også litt hvitt på sømmeni den fremre delen. Beina er påfallende lange og tynne.

Utbredelse

Slekten lever bare på Madagaskar.
Stuping under Sentralamerikanske og karibiske leker 2006

Stuping under Sentralamerikanske og karibiske leker 2006. Stuping var en av flere sporter i de 20. sentralamerikanske og karibiske leker som ble arrangert i Cartagena i Colombia i perioden 15. til 30. juli 2006. Det var nittende gangen som stuping var med i de sentralamerikanske og karibiske leker. Det var seks øvelser, 1- og 3 meter sviktstup og 10 meter tårnstup for både menn og kvinner. Mexico ble beste nasjon med tre gullmedaljer foran Cuba som også vant tre gull.
Svenska handelshögskolan

Svenska handelshögskolan (også kjent som Hanken) er en svenskspråklig høyskole innen handelsfag fag i Finland. Høyskolen ble grunnlagt i 1909 under navnet Högre Svenska Handelsläroverket og fikk sitt nåværende navn i 1927. Den var en privat høyskole frem til 1975 da den ble overtatt av staten. Høyskolen har fra starten ligget i Helsingfors, men fra 1980 gis det også undervisning i Vasa.
I 2000 fikk høyskolen den europeiske kvalitetsakkrediteringen EQUIS.
Hanken har rundt 2130 studenter og 230 ansatte. Rundt 170 personer studerer for doktorgraden.
Dugong

Beskrivelse

Dugonger har store, sylindriske kropper som smalner i begge ender. Huden er tykk og glatt, blek kremfarget da den blir født og brunaktig til mørkere grå når den blir eldre. Siden det ofte gror alger på huden deres, kan fargen variere med slik vekst. Huden har også sparsom behåring, som er mest utviklet rundt den hestesko-formede og svært bevegelige muskulaturen i overleppen. Muskulaturen snur munnåpningen, slik at det blir enkelt for dyret å beite på bunnen i horisontal stilling. Halefinnen og sveivene ligner på delfinens.
Voksne dugonger blir sjelden mer enn 3 meter lange, og hunnene blir typisk noe større enn hannene. Typisk vekt for et slikt dyr ligger på omkring 420 kilo, men vekten kan variere fra 250 til 900 kilo hos voksne individer. Den største dugongen som har blitt registrert målte 4,06 meter og veide 1016 kilo. Den ble fanget utenfor Saurashtra-kysten i India.

Utbredelse

Dugongene fantes en gang i hele Stillehavet og Det indiske havet, men bestanden er gått kraftig ned. Det fins grupper på ti tusen dyr eller mer langs nordkysten av Australia fra Shark Bay til Moreton Bay, og i Torresstredet mellom Australia og Ny-Guinea. Det fantest trolig et stort antall dugonger ved kysten i Mosambik og Kenya før 1970, men bestanden her har nå minket. Det fins også en mindre gruppe ved Palau. I januar 2003 ble en dugong på 2 meter og 300 kg fanget utenfor Tanzania. Det var den første på 70 år
.
Kjølberg skole

Kjølberg skole er en barneskole i området Kjølberg på Sellebakk i Fredrikstad kommune. Den første skolestua på Kjølberg ble satt opp i 1872. Skolen består i dag av fire sammenkoblede bygg der den eldste delen ble innviet i 1904 og den siste i 2007.
Hvert tredje år setter elever og lærere opp Teglverkspillet: "I blådress og blålere". Skuespillet er skrevet av Klaus Hagerup og Alf Cranner og tilrettelagt for skolebruk av Tor Erik Jakobsen.
Rektor på Kjølberg skole er Pål Stensrud.
John W. Henry

Tidlig liv og karriere

Foreldrene til John var bønder, og han vokste opp i Illinois og Arkansas. Han led av astma, og da han var 15 valgte hans familie å flytte til Apple Valley i California. Etter at han ble uteksaminert fra Victor Valley High School i Victorville, gikk han på Victor Valley College, deretter University of California i Riverside, Irvine, og Los Angeles), hvor han tok hovedfag i filosofi, men tok ikke eksamen – delvis et resultat av at han turnerte med to rock and roll-band; Elysian Fields og Hillary.
Henry startet handel med mais- og soyabønne-futures, for å lære det grunnleggende om sikring av prisrisikoen ved å ha en beholdning av disse varene, enten det er på lager eller på marken. I 1976 spurte en varemegler på Reynolds Securities ham om å gi råd til andre bønder, men han avslo. Etter å ha tilbrakt en sommer i Norge med sin første kone, Mai, utviklet Henry en mekanisk metode for følging av trender ved håndtering av en handlekonto for terminkontrakter. Han testet sin trend-reverseringsmetode – som aldri gikk ut av markedet, men alltid hadde en posisjon (enten lang eller kort) i hvert av markedene til kontoens «kurv» av varer – med sine egne penger. Da testene viste seg å være vellykket, grunnla han JWH i 1981, og åpnet et lite kontor over gaten fra flyplassen i Irvine, California, og begynte å markedsføre sin metode til de største fondsmeglerforetakene innen varehandel i Amerika. Det viste seg så vellykket at han i 1983 flyttet til betydelig større lokaler på Fashion Island i Newport Beach. I 1989 flyttet JWH til Westport , Connecticut og Henry flyttet til Boca Raton, Florida. To år senere etablerte JWH et kontor i Boca Raton.

John W. Henry & Company, Inc.

JWH ble etablert i 1981, og begynte å ta profesjonelle kunder i 1982.
Foretakets management-metoder gjør mekaniske, ikke-skjønnsmessige handelsavgjørelser som en reaksjon på systematiske bestemmelser for reversering i hvert marked. Metodene har som uttrykkelig målsetning å utelukke ikke bare menneskelige følelser, men også enhver subjektiv vurdering av slike ting som de såkalte fundamentaler, i å utløse markedsbeslutninger.
Pensiangan

Pensiangan, opprinnelig Pensiangon, er en landsby i det sørlige Nabawan-distriktet i Sabah. Bosetningen ligger 114 kilometer sør for landsbyen Nabawan og rundt 20 kilometer nord for grensen til Indonesia. Befolkningen på 307 tilhører alle murut-folket.
I 1957 ble administrasjonen for Pensiangan-distriktet lagt til Pensiangon av britene. Da utsendingene fra North Borneo Chartered Company ikke greide å uttale «Pensiangon», ble navnet til Pensiangan. Pensiangon betyr «beliggende mellom to elver», og henspiller til de to elvene Tagol og Saliu som går gjennom landsbyen.
I 1974 ble administrasjonen flyttet til Nabawan. Det ble bestemt at man skulle få murut-befolkningen til å flytte fra Pensiangan til Nabawan for å gjøre administrasjonen mer effektiv og for å gjøre leveforholdene til folket bedre. Til tross for forsøket ble flere værende i Pensiangan. I 2004 endret selve distriktet navn til Nabawan.
Munib Younan

Tidlig liv og utdannelse

Munib Younan ble født i en familie med kristne palestinere. Familien hadde bakgrunn i andre kristne tradisjoner, men hadde konvertert til protestantisme.
Han studerte diakoni og teologi i Finland. Først diakoni ved Luther Opisto i Träskända årene 1969-1972, og deretter teologi ved Helsingfors universitet fra 1972-76. Han studerte også ved Lutheran School of Theology at Chicago i 1988.

Yrkeskarriere

Younan ble ordinert i Jerusalem, og har vært prest i Jerusalem, Beit Jala og Ramallah. I 1990 ble han president for synoden i Den evangelisk-lutherske kirke i Jordan og Det hellige land, og I 1998 ble han vigslet til biskop i kirken.
Han har også vært styreleder for Luthersk verdensforbunds sykehus i Jerusalem. Han er beskytter for Gospel Riders Jerusalem, en motorsykkelklubb som samarbeider med finsk evangelisk-luthersk misjon.
Younan har vært aktiv i Midtøstens kirkeråd, der han har hat ulike verv siden 1985, også som president for den protestantiske grupperingen. Han var president for Fellesskapet av Midtøstens evangeliske kirker fra 2004 til 2010, og i hans presidenttid stemte organisasjonen enstemmig for ordinasjon for kvinner. Han er også en av grunnleggerne av det økumeniske ledsagerprogrammet for Israel og Palestina, og har ledet den lokale referansegruppen siden 2002.
Younan var med å starte opp «Samarbeidsrådet for religiøse institusjoner i det hellige land», som består av de to viktigste rabbinerne i Israel, ledere for de lokale kirkene, sjefsdommeren i den islamske retten i Palestina og andre muslimske ledere.
24. juli 2010 ble han valgt som president i Luthersk verdensforbund (LWF), en organisasjon som representerer 145 kirker i 79 land, og rundt 70 millioner kristne. I rollen som president for LWF
Younan was 
Younan har gitt ut to bøker: Witnessing for Peace: In Jerusalem and in the World utgitt på Augsburg Fortress Press i 2003 
 og Our Shared Witness: A Voice for Justice and Reconciliation, utgitt på Lutheran University Press i 2012. Han har også vært redaktør for en oversettelse av Confessio Augustana til arabisk, og har skrevet mange artikler og deltat som taler på flere konferanser over hele verden.
Younan er anerkjent som en av de sentrale innen interreligiøs dialog og er en forkjemper for dialog, fred og likestilling mellom kjønnene i Israel og Palestina.
Sherut Leumi

Sherut Leumi (hebraisk: שירות לאומי, verneplikt) er en alternativ frivillig verneplikt i Israel for de som ikke kan eller ønsker å tjenestegjøre i det israelske forsvaret. Majoriteten er jødiske kvinner som mottar fritak fra den obligatoriske militærtjenestegjøringen på religiøst grunnlag, men det er også et lite antall menn som tjenestegjør i Sherut Leumi. Frivillige er mellom 18 og 21 år. Tjenestegjøring innebærer som regel arbeid 30–40 timer i uken over 12 til 24 måneder. De frivillige kan velge om de vil gjøre enten ett eller to år av verneplikten. Ikke alle de frivillge er israelske statsborgere. Det kan gjøres under turistvisum, og den frivillige vil senere motta et spesielt frivillighetsvisum som varer så lenge vedkommende vil tjenestegjøre.
Allround-VM på skøyter 2005

Allround-VM på skøyter 2005 ble arrangert i Moskva den 5. og 6. februar 2005. Shani Davis fra USA ble verdensmester for menn, mens Anni Friesinger fra Tyskland ble mester for kvinner.
Trondhjems Skøiteklub

Kunstløp

TSKs løpere dominerte kunstløp fra det første nasjonale mesterskapet i 1894. Johan Lefstad vant i årene 1894 til 1900 og ble etterfulgt av klubbkamerat Oscar Holthe som ble norsk mester i de påfølgende årene 1901 til 1906. Kunstløpgruppen forsvant noen år senere, men gjenoppstod med Leangenanlegget, og gruppen har i dag stor aktivitet.

Hurtigløp på skøyter

Vilhelm Mauseth ble klubbens første norske mester på skøyter allround med seire i 1894 og 1895, mens Peder Østlund ble norges første verdensmester allround-VM i Davos i 1898. Han vant også i Berlin i 1899. I Oslo i 1900 ble vinneren Edvard Engelsaas, også han TSK-løper.
Andre størrelser i klubbens skøytehistorie er Oluf Steen, Martin Sæterhaug og Ivar Ballangrud. I noe nyere tid er Magne Thomassen og Rolf Falk-Larssen klubbens mest kjente utøvere.

Baner

TSK har stått for bygging av flere skøytebaner i Trondheim. Ytre Kongsgård ble den første banen (i dag er dette i området mellom Erkebispegården og Prinsens gate). I 1878 ble det bygget en ny bane på Gassverkstomta (på baksiden av arbeiderboligen i Sverres gate). I forbindelse med banen ble det bygget en musikkpaviljong for orkesteret til kunstløp. I 1889 kjøpte klubben en tomt på Museumsplassen (ved Vitenskapsmuséet). Tomten ble for dyr å sitte på, og solgt til E. C. Dahls bryggeri. Klubbens siste baneprosjekt ble Skøitebanen på Øen stadion på Nidarø, kjøpt i 1899. Her bygde klubben en gangbro over elva i 1901/1902 og lettet tilgjengeligheten fra sentrum. Øen Stadion var Trondheims skøytearena helt frem til kommunen bygde Leangenbanen. Klubben har sitt klubbhus på Leangen.
ID-porten

Historikk

MinID ble lansert i desember 2008. Avtale med Buypass og Commfides ble inngått i 2010. BankIDs tilbud ble da avvist på grunn av manglende støtte for meldingskryptering. Innlogging med Buypass var mulig fra desember 2010 og med Commfides eID fra mars 2011. I ny anskaffelse i 2012 kom BankID inn, i tillegg til at kontrakten med Buypass og Commfides ble fornyet. Innlogging med BankID var deretter mulig fra november 2012.

Teknisk

ID-porten er basert på Open AM fra ForgeRock, og offentlige virksomheter federer med ID-porten via SAML
Hesleberg

Hesleberg eller Hesselberg (gnr. 37) er en gård i tidligere Norderhov herredskommune, nå Ringerike kommune. Gårdsnavnet uttales tradisjonelt `hæʂʂɭebær. Den ligger like nordøst for Norderhov kirke, og sør for og nedenfor det store gravfeltet på Stavhella.

Hovedbølet

Hesleberg hører til de eldste gårdene rundt Norderhov kirke. Hovedbølet på Hesleberg har bruksnummeret 1, og ligger med tunet langs Åsaveien. Tunet er et såkalt firkanttun, bestående av flere gamle og verneverdige bygninger, og omgitt av et åkerlandskap som er typisk for Ringerike. Våningshuset er fredet og har rokokkointeriør malt av bygdemaleren Peder Aadnes. Flere veier fører inn til tunet og hovedveien inn er omkranset av en kastanjeallé. I tillegg består tunet av en svalgangsbygning fra omkring 1700, senere ombygd på 1800-tallet og i 1919, et stabbur fra 1700-tallet, en potetkjeller fra 1844, en driftbygning i sveitserstil fra 1870-tallet og et sagbruk og andre mindre uthus fra omkring 1900.
Bygningsmiljøet på Hesleberg regnes som sjeldent og inneholder enkeltbygninger med spesielt stor kulturhistorisk verdi. På 1700-tallet ble Hesleberg tingstedet for Norderhov. Like ved passerer også Den bergenske kongeveien, som trolig en gang i tiden gikk over tunet.

Navnet

Gårdsnavnet omtales først i Norske Regnskaber og Jordebøger fra det 16de Aarhundrede for 1528 (NRJ. IV 145), i formen Hesselberg. Om man legger gjengjerdsskatten i 1528 til grunn, 1 lott sølv, så må man anta at gården var en fullgård. Navnet har også blitt skrevet Hoslebergh i 1578, Hesleberg i 1604, Heßelberrig i 1617, Heeßleberig i 1657 og Hesselberg i 1723. På gammalnorsk var navnet sannsynligvis Hesliberg. Dette navnet er sammensatt, med det gammalnorske ordet hesli som det første leddet, et intetkjønnsord som betydde sted hvor det vokser hassel.
Like ved Hesleberg ligger en stor gård med et tilsvarende sammensatt naturnavn, nemlig Tanberg (i betydningen berg hvor det vokser tornebusker). At to så gamle og såvidt store og betydningsfulle gårder ligger så nært hverandre og har det samme etterleddet i navnet har framsatt en teori om at det kan ha eksistert en gård med navnet Berg i dette området en gang i tiden, som begge har blitt skilt ut fra, men det finnes ikke spor av den i skriftlige kilder. Imidlertid kan en slik teori forklare at nettopp disse to gårdene brukte marka der gården Øgarden lå som eng på 1700-tallet. Riktignok vet man at Tanberg (med gårdsnummeret 38) en gang i tiden rådet grunnen opp mot der Øgarden ligger, men det er uklart om også Hesleberg gjorde det eller om det kan ha vært et resultat av at en tidligere, nå ukjent gård, gjorde det.

Annet

En gård med det samme navnet finnes i Asker.
Brachagenius pictipennis

Utseende

En nokså liten (11 millimeter), svart gullbasse med brunlige dekkvinger som har svarte lengdestriper. Pronotum er rundet, beina lage og kraftige.

Levevis

Disse artene er livlige biller som flyr i solskinn. De besøker blomster for å ete pollen.

Utbredelse

Arten lever i Sør-Afrika.
Jiao (Changzhi)

Jiao (kinesisk: 郊区; pinyin: Jiāo Qū) er et bydistrikt i den kinesiske provinsen Shanxi. Det ligger under byprefekturet Changzhi.
Jiao har et areal på 289 eller 284,77 kvadratkilometer og teller 280.000 innbyggere (2004).
Kinesisk folkereligion

Kinesisk folkereligion er en svært omfattende ikke-institusjonalisert og uensartet samling av riter og religiøse forestillinger som er blitt utøvet og fortsatt i stor grad utøves i Kina og blant utenlandskinesere. Den har ikke noe egentlig samlet savn på kinesisk og ingen ortodoksi (i betydningen rettesnor for rett lære), og kan variere sterkt fra sted til sted. Den omfatter som regel guddommer, begreper eller etablerte ritualer som har tettere eller løsere tilknytning til buddhisme, konfutsianisme, daoisme og forfedredyrkelse, men også med sterke animistiske og sjamanistiske innslag. Geomanti og fengshui inngår i mye kinesisk folkereligion.
Siden midten av 1800-tallet er kinesisk folkereligion blitt forsøkt bekjempet i en rekke harde kampanjer, blant annet under taipingopprøret og kulturrevolusjonen. Omvendt kom elementer av folkereligionen til uttrykk i forvrengte utgaver av kristne kinesiske sekter og i bokseropprøret.
Finnhvaler

Beskrivelse

Finnhvaler har ryggfinne og en rekke lengdefurer på undersiden av kroppen, fra munnen og bakover til navlen (bortsett fra seihvalen, som har kortere furer). Furene gjør at gapet kan utvides enormt når dyra spiser. De minsker dessuten motstanden i vannet når dyret svømmer. Ekte finnhvaler har en lang, torpedolignede kropp, mens gråhval og knølhval er mer kompakte i formen. Sveivene er lange og spisse.

Utbredelse

Finnhvaler finnes i alle verdenshavene, men de ekte finnhvalene går sjelden nær iskanten eller inn i drivisen ved polområdene. Gråhvalen er stort sett kystnær.

Habitat

De fleste finnhvaler oppholder seg nesten utelukkende på åpent hav: unntakene er brydehvalene (som vanligvis kan finnes nær land året rundt) og knølhvaler (som når de migrerer kan komme nær kysten). Merkelig nok er det de største og de minste artene som gjerne oppholder seg i de kaldeste havene; finnhvaler pleier ikke å gå så nær isen; og seihvaler holder seg helst til tempererte farvann på den nordlige halvkule.

Atferd

Ekte finnhvaler er de hurtigste av bardehvalene. De spiser primært gjennom å angripe stimer av byttedyr fra undersiden. Under spiseatferden kan toppfarten komme opp mot 40-50 km/t. De fleste finnhvaler parrer seg i temperert vann i løpet av vinteren, og migrerer så tilbake til de polare områdene som er rike på plankton og krill i den korte polarsommeren.
Hermann Schussler

Tidlig i år

Hermann Schussler ble født i det som i dag er Rastede i Tyskland. Fra 1859 til 1862 studerte han ved det Prøyssiske Militærakademi i Oldenburg. Etter sin eksamen studerte han elektroteknikk i Zürich og Karlsruhe.

Ingeniør i USA

I 1864 emigrerte Hermann Schussler til California og begynte å arbeide for Spring Valley Water Works i San Francisco. Han arbeidet på flere prosjekter i Bay-området. Bemerkelsesverdige prosjekter er Crystal Springs Reservoaret og San Andreas Lake som overlevde San Francisco jordskjelvet i 1996. Schussler ble maskinsjef i Marin County, og senere i Virginia City. I Virginia City arbeidet Schussler for Virginia City og Gold Hill Water Company og bygde Comstock Water System. Han arbeidet også for Sutro Tunnel Company og konstruerte vannanlegg for Tuscarora og Pioche. I 1878 arbeidet Schussler på flere vannprosjekter i Hawaii. Han pensjonerte seg i 1914.
Stor rotvikler

Utseende

En middelsstor (vingespenn 12-16 millimeter), gråbrunlig vikler. Denne arten har forholdsvis utydelige tegninger, men man kan gjerne skimte et par V-formede tverrbånd av sølvgrå skjell i forvingen, og en diffus, lysere flekk ved bakkanten. Bakvingen er lysbrun.

Levevis

Larvene utvikler seg på røttene av burot (Artemisia vulgaris), og arten finnes i veikanter, åkerkanter, avfallsplasser og andre steder der denne planten vokser. De voksne viklerne flyr fra juli til september.

Utbredelse

Arten er utbredt over hele Europa, unntatt i sørøst og lengst i nord, og i det nordlige Asia.
I Norge er den funnet spredt nord til Sogn og Fjordane.
I'm in the Band

I'm in the Band er en amerikansk situasjonskomedie som gikk på Disney XD fra 2009 til 2011.
Throndhjems Theater

Throndhjems Theater var et teater i Trondheim som ble åpnet i Gamle Scene på Prinsens gate i 1861. Det ble drevet i fire sesonger før det gikk konkurs i 1865.